钦定古今图书集成/理学汇编/学行典/第252卷 > 范亿
## 钦定古今图书集成/理学汇编/学行典/第252卷 > 范亿

按《宁波府志》：“范亿，字怀素。七岁，父客死于赣，母杨抚
之，茕茕相倚。年十五，喟然请迎父骸，遂赴赣流，棺累
累弗能识。夜梦父慰之曰：‘我安兹土，慎勿迁’。乃恸哭
而还。途遇一人授之医，遂行其术。尤善攻疟痢，所予
药，贫者弗责直，愈者弗祈报。尝见逋粮者，械系过门，
悯之，代为输。有以讼致鬻妻，得三十金，令还其金，如”
数予之，妇得留，迎养外父母，经纪其后事，抚育姊子
三人，咸授之室。善行多类此。